LIETUVOS RESPUBLIKOS FINANSŲ MINISTRAS

ĮSAKYMAS

DĖL KANDIDATŲ Į UŽDAROSIOS AKCINĖS BENDROVĖS VIEŠŲJŲ INVESTICIJŲ PLĖTROS AGENTŪROS STEBĖTOJŲ TARYBĄ ATRANKOS KOMISIJOS SUDARYMO

2021 m. birželio 21 d. Nr. 1K-223

Vilnius

Vadovaudamasi Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialų priežiūros ar valdymo organą atrankos aprašo, patvirtinto Lietuvos Respublikos Vyriausybės 2015 m. birželio 17 d. nutarimu Nr. 631 „Dėl Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialų priežiūros ar valdymo organą atrankos aprašo patvirtinimo“ (toliau – Aprašas), 12–15 punktais:

1. S u d a r a u Kandidatų į uždarosios akcinės bendrovės Viešųjų investicijų plėtros agentūros stebėtojų tarybą atrankos komisiją (toliau – Atrankos komisija):

Vaida Česnulevičiūtė – Lietuvos Respublikos finansų viceministrė, jai negalint dalyvauti – Gediminas Norkūnas, Lietuvos Respublikos finansų viceministras;

Vidas Danielius – viešosios įstaigos Valdymo koordinavimo centro direktorius, jam negalint dalyvauti – Jokūbas Niedvaras, viešosios įstaigos Valdymo koordinavimo centro projektų vadovas;

Rūta Dapkutė-Stankevičienė – Lietuvos Respublikos finansų ministerijos Investicijų departamento direktorė, jai negalint dalyvauti – Vaida Žukauskaitė, Lietuvos Respublikos finansų ministerijos Investicijų departamento vyresnioji patarėja;

Vaidas Navickas – Lietuvos Respublikos Ministro Pirmininko patarėjas, jam negalint dalyvauti – Dalia Dubovskė, Lietuvos Respublikos Vyriausybės kanceliarijos vyriausioji patarėja regioninės plėtros, viešųjų investicijų efektyvumo klausimais;

Jovita Neliupšienė – Lietuvos Respublikos ekonomikos ir inovacijų viceministrė, jai negalint dalyvauti – Vaidotas Rudokas, Lietuvos Respublikos ekonomikos ir inovacijų ministerijos Įmonių politikos departamento direktorius.

2. S k i r i u Atrankos komisijos atsakingąja sekretore Eglę Tenenę – Lietuvos Respublikos finansų ministerijos Personalo valdymo skyriaus patarėją.

3. P a v e d u Atrankos komisijos atsakingajai sekretorei Aprašo nustatyta tvarka organizuoti Atrankos komisijos darbą, aprūpinti Atrankos komisijos narius darbo priemonėmis, tvarkyti Atrankos komisijos dokumentus ir vykdyti teisėtus Atrankos komisijos pirmininko pavedimus.

4. N u s t a t a u, kad Atrankos komisija atlieka Apraše nustatytas kandidatų į uždarosios akcinės bendrovės Viešųjų investicijų plėtros agentūros stebėtojų tarybą atrankos procedūras.

Finansų ministrė	Gintarė Skaistė